Terrorizmi islamist

Terrorizmi islamist apo dhuna islamiste (njohur edhe si terorizmi islamik apo terrorizmi xhihadist) është ajo formë e terorizmit të veprimeve të dhunshme kundër joluftuesve, që zbatohet nga një person apo grup që cilësohet si islamik dhe që ndjek çështjen e islamizmit. Terrorizmi islamist nxitet në prapaskenë nga ideologjia fondamentaliste islamiste, ekstremizmi dhe fanatizmi fetar. Terroristët islamistë i përligjin veprimet e tyre në themelet e Islamit, Kuranit dhe Sunës, ku ata shpjegohen sipas qëllimit.

Sipas statistikave të mbledhura nga Qendra Antiterroriste Kombëtare e Shteteve të Bashkuara, ekstremizmi islamik ishte përgjegjës për rreth 23% e të gjitha akteve terroriste vdekjeprurëse në mbarë botën, dhe 56% e të gjitha goditjeve vdekjeprurëse terroriste shkaktuar nga një terrorist. Aktet ekstremiste përfshijnë rrëmbimin e aeroplanëve, kokëprerjen, rrëmbimin, vrasjen, autobombat, vetëvrasjen me lëndë shpërthyese, dhe nganjëherë përdhunimin.

Një nga fushatat më të njohura terroriste islamiste ishte sulmi i 11 shtatorit 2001 në Shtetet e Bashkuara. Sulme të tjera të mirënjohura islamiste kanë ndodhur në Francë, Rusi dhe Kinë. Franca ishte shënjestra e terrorizmit në mesin e viteve 1990 për shkak të Luftës civile algjeriane. Rusia u përballua me sulmet terroriste që rrjedhin nga përzierjet e saj në Çeçeni. Në vitin 1997 qeveria kineze krijoi Organizatën e Bashkëpunimit të Shanghait për të luftuar lëvizjet radikale islamike në Azinë Qendrore.

Grupet terroriste islamiste shpesh i cilësojnë veprimet e tyre si xhihad (luftë). Kërcënimet, përfshirë kërcënimet me vdekje, shpesh dalin në formën e fatvas, (dënimet ligjore islamike). Si muslimanët ashtu edhe jo-muslimanët kanë qenë shënjestër e sulmeve vdekjeprurëse terroriste, si p.sh. sulmet terroriste në Bali. Kërcënimet kundër muslimanëve shpesh dalin në formën e takfirit (një sqarim që dikush apo diçka e konsideruar muslimane është në fakt jobesimtar). Ky është një kërcënim me vdekje që ka të bëjë me ndëshkimin për femohimin në islam, i cili është vdekja, sipas shpjegimeve trashëgimore të ligjit të sharias.

Debatet rreth terrorizmit islamist përfshijnë: nëse shkaku i terrorizmit apo terroristëve është vetëmbrojtja apo shtrirja mësymëse, vetëvendosja kombëtare apo supremacia islamike; shënjestrat e terroristëve janë joluftuesit; nëse Islami dënon, apo nganjëherë e dënon terrorizmin; nëse disa sulme janë terrorizëm islamist, apo vetëm akte terroriste të kryera nga muslimanët; sa përkrahen në botën islame terroristët dhe terrorizmi; nëse Konflikti Arabo-Izraelit është rrënja e terrorizmit islamik, apo thjeshtë një çështje. thumb|250px|Marshues në Londër mbajnë pllakate me shprehje ekstremiste islamiste

Lidhje të jashtme

 * Al-Kaida doracak stërvitës, përdorur nga Al-Kaida britaneze, Mançester, Angli.
 * http://www.tkb.org/Home.jsp

Islamistischer Terrorismus Islamic terrorism Islamismo yihadista Terrorisme islamiste טרור אסלאמי Terrorismo islamista イスラーム過激派 Islamistisk terrorisme Исламистский терроризм Islamic terrorism Islamisk terrorism Terorismong Islamista